| "Party In The U.S.A"Miley Cyrus |
| --- |
| Singlen "Party In The U.S.A" kansikuva |
| Singlen tiedot |
|  Albumilta | *The Time Of Our Lives (EP)* |
|  Julkaistu | 11. elokuuta 2009 |
|  Tyylilaji | Synthpop |
|  Kesto | 03.22 |
|  Levy-yhtiö | Hollywood Records |
| Miley Cyrusin muut singlet |
| "*The Climb*"2009 | "*Party In The U.S.A*"2009 | "*When I Look at You*"2009 |

**Party In The U.S.A** on yhdysvaltalaisen laulaja-näyttelijä Miley Cyrusin ensimmäinen single hänen EP-levyltään *The Time of Our Lives*. Kappaleen ovat kirjoittaneet Dr. Luke, Claude Kelly ja Jessica Cornish, ja Dr. Luke on myös tuottanut kappaleen. Single julkaistiin 11. elokuuta 2009, ja levy-yhtiönä toimi Hollywood Records. Kappaletta ei alun perin kirjoitettu Cyrusille, mutta sen päädyttyä Cyrusin laulettavaksi kirjoitusryhmä muokkasi kappaleen sanoja niin, että se kuvastaa Cyrusin persoonaa. Cyrus ei tuntenut samaistuvansa kappaleen sanoihin, mutta valitsi sen EP-levylleen kappaleiden vähäisyyden takia. Kappale on tyylilajiltaan jotain R&B:n ja popmusiikin väliltä, kun taas sanat kertovat Cyrusin muutosta Hollywoodiin.

"Party in the U.S.A." sai positiivisen vastaanoton sekä markkinoilla että kriitikoilta sijoittuen kymmenen parhaan joukkoon kahdeksassa maassa. Yhdysvalloissa kappale sijoittui toiselle sijalle Billboard Hot 100 -listalla. Tämän seurauksena singlestä tuli Cyrusin parhaiten sijoittunut single listoilla (siihen asti) ja vuoden 2009 kuudenneksi myydyin single digitaalisesti. Singlestä tuli myös Hollywood Recordsin nopeiten ja parhaiten myynyt single siihen asti. Single ansaitsi triplasti platinaa RIAA:lta ja nelinkertaista platinaa CRIA:lta.

Singlen musiikkivideon ohjasi Chris Applebaum. Musiikkivideon ajatuksena oli osoittaa kunniaa vuoden 1978 musikaalille *Grease* ja Cyrusin vanhempien seurusteluajoille. Kappale voitti vuoden 2010 MuchMusic Video Award -palkinnon kategoriassa Parhaan kansainvälisen artistin video. Cyrus on esittänyt kappaleen livenä kaikilla niillä konserttikiertueilla, jotka on järjestetty singlen julkaisun jälkeen (Wonder World Tour, Gypsy Heart Tour, Bangerz Tour). Hän esitti singlen ensimmäistä kertaa livenä Teen Choice -palkintogaalassa. Moni artisti on tehnyt oman versionsa kappaleesta.

Tausta
------

Kappaleen kirjoittivat Dr. Luke, Claude Kelly ja Jessica Cornish. Alun perin Cornishin piti esittää kappale, mutta kun se annettiin Cyrusille, sama kirjoitusryhmä muokkasi sanat uudelleen niin, että siitä tuli pääasiallinen teema Cyrusin yhteiselle vaatelinjalle yhdessä muotisuunnittelija Max Azrian kanssa. Näitä tuotteita myydään yksinomaisesti Wal-Mart -kaupoissa. Jotta kappale innostuttaisi myös kuulijoita, Dr. Luke, Kelly ja Cornish keskittyivät säveltämään kivan, nopeatempoisen kappaleen, joka heijastaa Cyrusin persoonallisuutta. "He tuntevat maksavansa hienosta kokemuksesta, mutta he maksavat myös artistista", Kelly sanoi kappaleen faneille. Jotta kappaleesta tulisi Mileyn tyylinen, niin Kelly päätti jäljitellä siihen Cyrusin kirjoitustyyliä: "Se on sama kappale eri näkökannalta katsottuna, sinun täytyy vain löytää ainutlaatuinen näkökanta." Cyrus piti kappaleesta ja valitsi sen EP-levylleen *The Time of Our Lives* osaksi myös sen takia, koska tarvitsi uusia kappaleita. Cyrus on kertonut, ettei "Party in the U.S.A." ole sellaista musiikkia, mitä hän normaalisti laulaa. Hän kuvaili kappaletta "kokonaan Amerikkalaiseksi kappaleeksi." Marraskuussa Cyrus myönsi, ettei ole koskaan kuullut Jay-Z:n kappaletta, josta kappaleessa puhutaan. Kappale valittiin *The Time of Our Livesin* ensimmäiseksi singleksi mutta ei kuitenkaan oletettu, että kappale menestyisi mitenkään. Radioissa kappale kuultiin ensimmäisen kerran 29. heinäkuuta 2009 internetissä laittoman julkaisun vuoksi. 3. elokuuta 2009 kappale julkaistiin myös muualla kuin radioissa ja kappaleen digitaalinen lataus oli mahdollista 11. elokuuta 2009 lähtien.

Tyyli
-----

"Party in the U.S.A." on tyylilajiltaan dancepoppia, ja sen kesto on kolme minuuttia ja kaksikymmentäkaksi sekuntia. Kappaleeseen on sovitettu myös R&B:tä ja pop-musiikin elementtejä. *Billboardin* Michael Menachem oli sitä mieltä, että kappaleessa on pieniä vaikutteita reggaesta. Kappale on tasatempoinen kohtuullisella tempolla: tempo on 96 lyöntiä minuutissa. Kappale on kirjoitettu F-duuriin, mutta Cyrusin laulu heittelehtii F3:n ja D5:n välillä. Kappaleessa esiintyy sointukulku F–Am–Dm–C.

Kappaleen "Party in the U.S.A." sanat on kirjoitettu minä-muodossa. Kappaleen sanat kertovat Cyrusin muutosta Nashvillesta, Tennesseestä Hollywoodiin, Kaliforniaan. Säkeistöissä hän kertoo tapahtumista saapueessaan Hollywoodiin, kuten hänen vaatteidensa tiirailua, mikä saa hänet tuntemaan koti-ikävää ja pelokkaaksi. Ennen jokaista kertosäkeistöä Cyrus kuuntelee lempikappaleitaan: ensimmäisessä säkeistössä Jay-Z:n kappaletta ja toisessa säkeistössä Britney Spearsin kappaletta. Tämä johtaa siihen, että nämä kappaleet saavat hänet tuntemaan itsevarmemmaksi. Vicki Lutas *BBC:stä* tulkitsi kappaletta näin: "Vaikka se kuulostaakin säpsähtäneeltä, niin lempparilaulusi voi saada olosi tuntemaan paremmaksi ja itsevarmemmaksi, vaikka et oikeasti olisikaan."

Vastaanotto
-----------

Cyrus esittämässä singleään "Party In The U.S.A." vuoden 2009 *Wonder World Tour* -kiertueellaan.
"Party in the U.S.A." sai positiivisen vastaanoton kriitikoilta. Michael Hann brittiläisestä sanomalehdestä *The Guardianista* oli sitä mieltä, että kappale on söpö pop-kappale. Myöhemmin arvostellessaan Wonder World Touria hän nosti yksityiskohtaisesti esiin sen, että kappale on muistutus siitä, että väärennetyn popin ei tarvitse olla paha asia – jos väärennös on tarpeeksi hyvä. Jaime Gill *Yahoo! Musicista* sanoi: "Cyrusin onneksi [muut kappaleet EP:ltä *The Time of Our Lives*] karkaavat aivoistasi, kun kertosäkeistön viimeiset soinnut ovat käsillä, joka tarkoittaa sitä, että luultavasti [ihmiset] tulevat muistamaan reippaasti loistavan hitin 'Party in the U.S.A.'" Mikael Wood *Time Out* -lehdestä kuvaili kappaletta "voittajamelodiaksi [...] mikä todistaa, että Miley voisi olla paljon parempi räppäri kuin mitä olettaisi". Bill Lamb *About.comista* antoi neljä tähteä viidestä Cyrusin laululle kappaleessa. Hän ennusti, että se voisi laajentaa hänen "fanimääräänsä, kun hänestä hitaasti tulee aikuinen pop-laulaja". Heather Phares *Allmusicista* nimitti kappaleen yhdeksi parhaimmista EP:llä löytyvistä kappaleista.

Erik Ensrst *The Milwaukee Journal Sentinelista* sanoi, että kappale oli "naurettavan tarttuva". Jessica Holland *The Observeristä* uskoi, että "Party in the U.S.A." on yksi EP-levyn kohokohdista. Michael Menachem *Billboardista* huomautti, että kappale oli Cyrusin yksi viihdyttävimmistä kappaleista tähän asti. Menachem jatkoi: "[Dr. Luke] piikittää kappaleen energialla, muistellen Robynia ja aikaista Gwen Stefania." Ryan Brockington *The New York Postista* sanoi, että vaikka kappale olikin enemmän valtavirtaa edustava kuin hänen aiemmat singlensä, niin hän ei vihannut sitä. Vicki Lutas *BCC:stä* kuvaili kappaletta "henkäisyksi raikasta ilmaa".

Musiikkivideo
-------------

### Tausta

Cyrus otti yhteyttä Chris Applebaumiin kuvatakseen musiikkivideon singlelle. Cyrusilla oli jo ajatuksia musiikkivideota varten, jotka olivat "kiillokasta, tyylikästä valkoista roskaa." Cyrus kertoi Applebaumille, että hän halusi antaa kunnianosoituksensa yhdelle lempielokuvistaan nimeltään *Grease* (1978) ja vanhempiensa seurusteluajoille. Videon suunnittelun kehittyessä he saivat idean, että musiikkivideon yksi kohtaus muistuttaisi elokuvasta sitä kohtausta, jossa John Travolta laulaa kappaleen "Sandy". Kyseisessä kohtauksessa Travolta nousee autosta ja jatkaa matkaansa läheisessä puistossa oleville keinuille, jossa hän esittää loppukappaleen eräänlaisen mainoksen pyöriessä hänen takanaan. Tulkitakseen vanhempiensa seurusteluaikoja Cyrus ja Applebaum nimesivät videolla esiintyvän drive-in teatterin nimestä "Kentucky drive-in" nimeen "Corral Drive-In", sillä siellä hänen vanhemmillaan oli treffit. "Lisäykseksi vielä, että Mileyn äiti Tish ajoi ennen vuoden '79 mustaa Pontiac Firebirdiä *Konna ja Koukku* -elokuvan tyyliin (1977), ja se on selvästi se auto, jolla Miley saapuu paikalle", Applebaum kertoi.

### Tapahtumat

Video alkaa kohtauksella, jossa Cyrus hyppää ylös autosta saavuttuaan drive in - teatteriin. Auto on sama, jota hänen äitinsä ajoi, kun Miley oli nuorempi. Cyrusilla on päällään minishortsit, ruskea hihaton toppi, mustat rintaliivit ja cowboy-saappaat. Heti autosta noustuaan hänen ympärillään on neljä hänen ystäväänsä. Yksi teini-ikäinen nousee erään auton takaluukusta, ja jotkut tanssivat. Kävellessään he tervehtivät muutamaa tuttua. Cyrus nousee lava-auton lavalle ja alkaa laulaa sen päällä mikrofoni kädessään ja tanssii ystäviensä kanssa. Seuraavaksi Cyrus nähdään nojaamassa seinään, jossa on teksti "Corral Drive-In". Videolla näytetään hänen nojaamassa seinään sekä kävelemässä eteenpäin niin kuin videon alkupuolella ennen kuin nousi lava-auton lavalle laulamaan. Suurelle seinälle ilmestyy suuri Yhdysvaltain lippu, jonka taustalla Cyrus laulaa mikrofonin kanssa. Tämän jälkeen näytetään Cyrus ja taustatanssijat/ystävät saman teatterin edessä yöaikaan keinumassa ja kiipeilemässä kiipeilytelineissä. Videon lopussa näytetään, kun hän esiintyy mikrofonin ja taustatanssijoiden kanssa yleisön edessä. Taustalla on Yhdysvaltain lippu, ja sen yläpuolella hohtaa kirjaimet "USA".

### Musiikkivideon vastaanotto

23. syyskuuta 2009 näytettiin *Tanssii tähtien kanssa* -sarjassa 90-sekuntia kestävä esimakuvideo musiikkivideosta. Samana päivänä video nähtiin ensi kerran ABC:n Music Loungella. Jocelyn Vena MTV:ltä sanoi: "Video on muistutus Cyrusin live-esiintymisestä Teen Choice -palkintogaalassa kesällä, jolloin hän esitti kappaleen — miinustaen tankotanssin." Bill Lamb *About.comista* oli sitä mieltä, että video täsmäsi melkein täydellisesti teeman ja laulun soundiin. MTV:n järjestämän gallupin mukaan mielipiteet vaihtelivat: Jotkut olivat sitä mieltä, että "eivät tunteneet kappaletta" monista syistä, kun taas jotkut nauttivat videon energisyydestä, ja heidän mielestään videoon lisätty pieni seksikkyys oli terve edistyminen Cyrusille. Vuoden 2010 MuchMusic Video Awards-gaalassa video voitti palkinnon gategoriassa Paras kansainvälisen artistin video ja oli ehdokkaana gategoriassa People's Choice: Lemppari kansainvälinen video, mutta hävisi sen Adam Lambertin kappaleen "Whataya Want From Me" musiikkivideolle.

Live-esiintymiset
-----------------

Cyrus esittämässä kappaletta "Party in the U.S.A." vuoden 2011 Gypsy Heart Tour -kiertueellaan.
10. elokuuta 2009 Cyrus esitti kappaleen "Party in the U.S.A." ensimmäistä kertaa livenä Teen Choice -palkintogaalassa. Esityksen puolivälissä taustatanssijat kuljettivat Cyrusin eteen jäätelökärryn , jonka päälle Cyrus astui. Keskeltä kärryä lähti tanko, jonka ympärillä Cyrus tanssi jonkin ajan. Monet krtiitikot olettivat sen olevan tankotanssia. Cyrus kuvaili esitystään näin: "Esitykseni tänään on hauska, mutta halusin sen jotain olevan jotakin enemmän. 'Se tuo uudelleen mieleen, mistä minä tulen. Olen niin ylpeä siitä.'" Esitys sai negatiivisen vastaanoton kriitikoilta, sillä monet olivat sitä mieltä, että esitys oli liian "rivo" teini-ikäisten palkintogaalaan, joka sai Walt Disney Companyn pidättäytymään esityksestä. Ian Drew *US Weeklystä* sanoi: "Hänellä on jo riskialtis kuva, joten se ei ollut juurikaan kannattavaa. Niin Britney [Spears] häipyi. Muut kriitikot puolustivat Cyrusia. Apryl Duncan *About.comista* oli sitä mieltä, että katselijoiden tulisi kiinnittää huomiota Cyrusin kuuden palkinnon voittoon kehuilla, eikä kinnittää huomiota esityksen seksuaalisuuteen. Tangon negatiivisten huomioiden takia jäätelökärry korvattiin hotellikärryillä Cyrusin kiertueella.

Vuonna 2010 Cyrus esitti kappaleen *The Today Show'ssa* ja *VH1 Divas* -tapahtumassa Yhdysvalloissa. Talvella hän mainosti singleään Isossa-Britanniassa 95.8 Capital FM's Jingle Bell Ball -tapahtumassa. Hän esitti sen Britannian kuninkaalliselle perheelle, ja keskusteluohjelmissa *Alan Carr: Chatty Man*, ja *The Late Late Show*. 29. toukokuuta 2010 Cyrus esitti kappaleen livenä Lissabonissa, Portugalissa Rock in Rio -konsertissa ja 6. kesäkuuta Madridissa, Espanjassa. Hän on esittänyt kappaleen myös muutamilla yöklubeilla: Pariisissa, Ranskassa yöklubilla nimeltään 1515 Club, ja Lontoossa, Englannissa sijaitsevissa yökerhoissa nimeltään Heaven ja G-A-Y. Cyrus esitti kappaleen *Good Morning Americassa* ja MuchMusic Video Awards -palkintogaalassa. MMVA-esityksessä näyttäytyi myös Justin Bieber yhtenä pyöräilijöistä. 21. kesäkuuta Cyrus esitti kyseisen singlen ja muita kappaleitaan konsertissa House of Bluesissa, joka sijaitsee Los Angelesissa, Kaliforniassa.

Cyrus esitti kappaleen kaikissa konserteissa kiertueellaan Wonder World Tour. Kiertue alkoi syyskuussa 2009 ja päättyi saman vuoden joulukuussa. Kappale esitettiin myös *Wonder World Touria* seuranneella konserttikiertueella Gypsy Heart Tour. Cyrusin ensimmäinen maailmankiertue, Bangerz Tour, sai alkunsa helmikuussa 2014 ja "Party in the U.S.A." kuului kiertueen settilistaan.

Sisältö
-------

* **Australian single**

1. "Party In the U.S.A." - 3:21

* **UK CD single**

1. "Party In the U.S.A." - 3:21
2. "Party In the U.S.A." (Wideboys Full Club) - 5:45

* **Australian/Ison-Britannian digitaalinen EP**

1. "Party In the U.S.A." - 3:21
2. "Party In the U.S.A." (Wideboys Full Club) - 5:45
3. "Party In the U.S.A." (Cahill Club Mix) - 5:24

* **Australian remix-versiot**

1. "Party In the U.S.A." (Cahill Remix) - 3:08
2. "Party In the U.S.A." (Cosmo Remix) - 3:22
3. "Party In the U.S.A." (JWeezy Remix) - 3:11
4. "Party In the U.S.A." (Wideboys Remix) - 3:11
5. "Party In the U.S.A." (JWeezy Urban Fix) - 3:24

Listasijoitukset ja saavutukset
-------------------------------

### Listasijoitukset

Cyrus esittämässä singleään "Party In The U.S.A." vuoden 2014 *Bangerz Tour* -maailmankiertueellaan.

| Lista (2009) | Paras  sijoitus |
| --- | --- |
| Australian singlelista  | 6 |
| Itävallan singlelista  | 30 |
| Belgian singlelista (Flanders)  | 39 |
| Belgian singlelista (Wallonia)  | 18 |
| Kanadan Hot 100  | 3 |
| Tšekin singlelista  | 21 |
| Tanskan singlelista  | 23 |
| Euroopan Hot 100  | 17 |
| Ranskan singlelista  | 6 |
| Japanin Hot 100  | 4 |
| Uuden-Seelannin singlelista  | 3 |
| Norjan singlelista  | 12 |
| Espanjan singlelista  | 32 |
| Ruotsin singlelista | 22 |
| Sveitsin singlelista  | 41 |
| Britannian singlelista | 11 |
| Billboard Hot 100 | 2 |
| Billboard Adult Pop Song  | 13 |
| Billboard Pop Song  | 1 |
| Billboard Digital Songs  | 1 |
|

### Saavutukset

| Maa | Saavutus |
| --- | --- |
| Australia | Platinaa  |
| Kanada | 4× Platinaa  |
| Uusi-Seelanti | Platinaa  |
| Yhdysvallat | 3× Platinaa  |

Lähteet
-------

1. ↑  Dr. Luke: The Billboard Cover Story Billboard. Viitattu 4.11.2010. (englanniksi)
2. ↑  Miley Cyrus brings new image to Nassau Coliseum exploreLI.com.  Arkistoitu 21.11.2009. Viitattu 4.11.2010. (englanniksi)
3. 1 2 3 4  Interview with Miley Cyrus B96 radio. Viitattu 4.11.2010. (englanniksi)
4. ↑  Miley Cyrus & Max Azria clothing line available now at Wal-Mart examiner.com. Viitattu 4.11.2010. (englanniksi)
5. 1 2  Studio Beast in the Hot Seat: Claude Kelly On How To Write Hit Songs Sonicscoop.  Arkistoitu 11.12.2010. Viitattu 4.11.2010. (englanniksi)
6. 1 2  Miley Cyrus: 'I've Never Heard A Jay-Z Song' MTV. Viitattu 4.11.2010. (englanniksi)
7. ↑  Miley Cyrus Spoofs Her Tennessee Roots In Teen Choice Awards Performance MTV. Viitattu 4.11.2010. (englanniksi)
8. 1 2  Miley Cyrus' New Song 'Party In The USA' Leaks Online MTV. Viitattu 4.11.2010. (englanniksi)
9. ↑  Party In the U.S.A. - Single iTunes Store. Viitattu 4.11.2010. (englanniksi)
10. 1 2  The Time of Our Lives [Walmart Exclusive] allmusic. Viitattu 4.11.2010. (englanniksi)
11. ↑  Surveying the Dr. Luke Moment: A Critical Look At Lazers, Glitter, and the Un-Sexing of America's Pop Stars Village Voice.  Arkistoitu 1.9.2012. Viitattu 4.11.2010. (englanniksi)
12. 1 2  Miley Cyrus, "Party in the U.S.A." Billboard. Viitattu 4.11.2010. (englanniksi)
13. 1 2  Digital sheet music – Miley Cyrus – Party in the U.S.A. Digital Sheet Music. Viitattu 4.11.2010. (englanniksi)
14. 1 2 3 4 5  Miley Cyrus' - 'Party In The USA' BBC Online. Viitattu 5.11.2010. (englanniksi)
15. 1 2  Miley Cyrus: The Time of Our Lives The Observer. Viitattu 14.11.2010. (englanniksi)
16. 1 2  Miley Cyrus - "Party in the USA" about.com.  Arkistoitu 5.6.2011. Viitattu 5.11.2010. (englanniksi)
17. ↑  Miley Cyrus: The Time of Our Lives The Guardian. Viitattu 14.11.2010. (englanniksi)
18. ↑  Miley Cyrus O2 Arena, London The Guardian. Viitattu 14.11.2010. (englanniksi)
19. ↑  Miley Cyrus - The Time Of Our Lives Yahoo! Music.  Arkistoitu 13.11.2009. Viitattu 14.11.2010. (englanniksi)
20. ↑  Miley Cyrus + Metro Station The New York Times. Viitattu 14.11.2010. (englanniksi)
21. ↑  Miley fans treated to visual spectacle JS Online. Viitattu 14.11.2010. (englanniksi)
22. ↑  Listen to Miley Cyrus' Leaked Single The New York Post.  Arkistoitu 22.10.2012. Viitattu 14.11.2010. (englanniksi)
23. 1 2 3  Miley Cyrus 'Party In The U.S.A.' Clip Inspired By 'Grease' MTV News. Viitattu 27.12.2010. (englanniksi)
24. 1 2 3  Miley Cyrus' 'Party In The U.S.A.' Video Trades Trailer Park For Drive-In MTV News. Viitattu 27.12.2010. (englanniksi)
25. ↑  Miley Cyrus' "Party In the USA" Music Video Celebrates Being Young and American About.com.  Arkistoitu 1.10.2009. Viitattu 27.12.2010. (englanniksi)
26. ↑  Miley Cyrus' 'Party In The U.S.A.' Video: The Oh Snap! Poll MTV News.  Arkistoitu 24.5.2012. Viitattu 27.12.2010. (englanniksi)
27. ↑  MuchMusic Video Awards 2010 MMVA. Viitattu 27.12.2010. (englanniksi)
28. 1 2  Miley Cyrus Spoofs Her Tennessee Roots In Teen Choice Awards Performance MTV. Viitattu 27.12.2010. (englanniksi)
29. 1 2  Miley Cyrus' Pole Dancing a "My Roots" Tribute About.com.  Arkistoitu 17.8.2009. Viitattu 27.12.2010. (englanniksi)
30. ↑  Disney Distances Itself From Miley Cyrus' Teen Choice Performance MTV. Viitattu 27.12.2010. (englanniksi)
31. ↑  Miley Cyrus Puts Her Pole in the Vault Celebrity News Star.  Arkistoitu 24.5.2012. Viitattu 27.12.2010. (englanniksi)
32. ↑  Miley Cyrus To Replace Mariah Carey On 'Today' Show MTV. Viitattu 27.12.2010. (englanniksi)
33. ↑  Miley Cyrus Talks About Her 'Mistakes' On 'Today' Show MTV. Viitattu 27.12.2010. (englanniksi)
34. ↑  'VH1 Divas' Ushers In A New Class With Miley Cyrus, Kelly Clarkson MTV. Viitattu 27.12.2010. (englanniksi)
35. ↑  Miley Cyrus on stage at the Jingle Bell Ball Capital FM. Viitattu 27.12.2010. (englanniksi)
36. ↑  Now Queen goes GaGa over Lady in red as she performs at Royal Variety show dressed as Elizabeth I in latex Dailymail. Viitattu 27.12.2010. (englanniksi)
37. ↑  Alan Carr: Chatty Man Channel 4. Viitattu 27.12.2010. (englanniksi)
38. ↑  Miley Cyrus set to record 'secret' Late Late interview Independent Woman. Viitattu 27.12.2010. (englanniksi)
39. ↑  My oh Miley! Disney star struts around on stage in a VERY racy costume Dailymail. Viitattu 27.12.2010. (englanniksi)
40. ↑  Miley Cyrus To Play Rock In Rio Madrid Billboard. Viitattu 27.12.2010. (englanniksi)
41. ↑  Miley Cyrus Private Concert in Paris Terra. Viitattu 27.12.2010. (englanniksi)
42. ↑  Wild Child Miley Can’t Be Tamed The Sun. Viitattu 27.12.2010. (englanniksi)
43. ↑  Miley Cyrus, Bret Michaels Perform 'Every Rose' For 'Good Morning America' MTV. Viitattu 27.12.2010. (englanniksi)
44. ↑  Miley Cyrus rocks 2010 MuchMusic Video Awards (MMVAs) with tribal-themed 'Can't Be Tamed' Daily News.  Arkistoitu 25.6.2010. Viitattu 27.12.2010. (englanniksi)
45. ↑  Miley Cyrus To Perform Can’t Be Tamed Show For MTV Live Stream MTV. Viitattu 27.12.2010. (englanniksi)
46. ↑  Miley Cyrus' MTV Live-Stream Show: The Good Girl Grows Up MTV. Viitattu 25.7.2010. (englanniksi)
47. ↑  MILEY CYRUS - PARTY IN THE U.S.A. (SONG) australian-charts.com. Viitattu 24.10.2010. (englanniksi)
48. ↑  Miley Cyrus - Party In the U.S.A. (song) austriancharts.at. Viitattu 24.10.2010. (englanniksi)
49. ↑  Miley Cyrus - Party In the U.S.A. (nummer) ultratop.be. Viitattu 24.10.2010. (englanniksi)
50. ↑  Miley Cyrus - Party In the U.S.A. (Chanson) ultratop. Viitattu 24.10.2010. (englanniksi)
51. 1 2 3 4 5 6 7  Miley Cyrus - Party In the USA - Chart History Billboard. Viitattu 24.10.2010. (englanniksi)
52. ↑  RADIO TOP100 Oficiální - CYRUS MILEY - Party In The USA ifpicr.cz. Viitattu 24.10.2010. (englanniksi)
53. ↑  Miley Cyrus - Party In the U.S.A. (song) danishcharts.com.  Arkistoitu 8.7.2011. Viitattu 24.10.2010. (englanniksi)
54. ↑  Miley Cyrus - Party In the U.S.A. (Chanson) lescharts.com. Viitattu 24.10.2010. (englanniksi)
55. ↑  Miley Cyrus - Party In the U.S.A. (Song) charts.org.nz.  Arkistoitu 2.11.2012. Viitattu 24.10.2010. (englanniksi)
56. ↑  Miley Cyrus - Party In the U.S.A (Song) norwegiancharts.com. Viitattu 24.10.2010. (englanniksi)
57. ↑  Miley Cyrus - Party In the USA (Song) spanishcharts.com. Viitattu 24.10.2010. (englanniksi)
58. ↑  Miley Cyrus - Party In the U.S.A. (Song) swedishcharts.com. Viitattu 24.10.2010. (englanniksi)
59. ↑  Miley Cyrus - Party In the U.S.A (song) hitparade.ch. Viitattu 24.10.2010. (englanniksi)
60. ↑  Party In The Usa chartstats.com. Viitattu 24.10.2010. (englanniksi)
61. ↑  ARIA Charts - Accreditations - 2009 Singles ARIA Charts. Viitattu 24.10.2010. (englanniksi)
62. ↑  "Canadian certifications – Miley Cyrus singles and albums" CRIA.ca.  Arkistoitu 11.1.2016. Viitattu 24.10.2010. (englanniksi)
63. ↑  New Zealand Gold/Platinum Singles Radioscope.  Arkistoitu 14.10.2008. Viitattu 24.10.2010. (englanniksi)
64. ↑  RIAA – Gold & Platinum: "Hollywood Records Singles" RIAA.com. Viitattu 24.10.2010. (englanniksi)